open-index/open-wikipedia-markdown huggingface dataset:
লিওনেল ট্যাপস্কট

**লিওনেল এরিক ডুডলস ট্যাপস্কট** (; জন্ম: ১৮ মার্চ, ১৮৯৪ - মৃত্যু: ৭ জুলাই, ১৯৩৪) কেপ প্রদেশের কিম্বার্লীতে জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯২৩ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে গ্রিকুয়াল্যান্ড ওয়েস্ট দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে বোলিংয়ে পারদর্শী ছিলেন ‘ডুডলস’ ডাকনামে পরিচিত **লিওনেল ট্যাপস্কট**।

## প্রথম-শ্রেণীর ক্রিকেট
এলজি, এনভি ও এলই - ট্যাপস্কট ভ্রাতৃত্রয় সকলেই প্রথম-শ্রেণীর খেলায় অংশ নিয়েছিলেন। তন্মধ্যে, জর্জ ট্যাপস্কট দক্ষিণ আফ্রিকার পক্ষে টেস্ট ক্রিকেটে অংশগ্রহণ করেছিলেন। এছাড়াও, তার বোন বিলি ট্যাপস্কট উইম্বলডন ও ফেঞ্চ চ্যাম্পিয়নশীপে কোয়ার্টার-ফাইনাল পর্যন্ত অগ্রসর হয়েছিলেন।

লন টেনিস ও ক্রিকেট - উভয় খেলায় দক্ষিণ আফ্রিকার পক্ষে আন্তর্জাতিক অঙ্গনে খেলার গৌরব অর্জন করেছেন। ক্রিকেট খেলার পাশাপাশি টেনিস খেলায়ও দক্ষ ছিলেন। ১৯১২ সালের গ্রীষ্মকালীন অলিম্পিকে দক্ষিণ আফ্রিকা দলের পক্ষে পুরুষ এককে খেলেছিলেন। তবে, বোহেমীয় ল্যাডিস্লাভ জেমলা-রাজনি’র কাছে হেরে প্রতিযোগিতা থেকে বিদায় নেন।

১৯১০-১১ মৌসুম থেকে ১৯২৮-২৯ মৌসুম পর্যন্ত লিওনেল ট্যাপস্কটের প্রথম-শ্রেণীর খেলোয়াড়ী জীবন চলমান ছিল। ১৯১১ সালে প্রথমবারের মতো গ্রিকুয়াল্যান্ড ওয়েস্টের পক্ষে খেলেন। কারি কাপে ব্যক্তিগত সর্বোচ্চ ১০২ রানের ইনিংস খেলেছিলেন লিওনেল ট্যাপস্কট।

## আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন ট্যাপস্কট।  ৯ ফেব্রুয়ারি, ১৯২৩ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৬ ফেব্রুয়ারি, ১৯২৩ তারিখে ডারবানে একই দলের বিপক্ষে সর্বশেষ টেস্টে অংশ নেন তিনি।

ইংল্যান্ডের বিপক্ষে দুই টেস্টে অংশ নিয়েছেন। তন্মধ্যে, ফেব্রুয়ারি, ১৯২৩ সালে জোহেন্সবার্গ টেস্টে অপরাজিত ৫০ রান তুলেছিলেন তিনি।

১৯২৪ সালে ইংল্যান্ড গমনের উদ্দেশ্যে তাকেও বিবেচনায় রাখা হয়েছিল। ৭ জুলাই, ১৯৩৪ তারিখে মাত্র ৪০ বছর বয়সে কেপটাউনের কেনিলওর্থ এলাকায় লিওনেল ট্যাপস্কটের দেহাবসান ঘটে।

## তথ্যসূত্র

## আরও দেখুন
* ক্লদ নিউবেরি
* ফিলিপ হ্যান্ডস
* ম্যাশোনাল্যান্ড ক্রিকেট দল
* দক্ষিণ আফ্রিকান টেস্ট ক্রিকেটারদের তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

## বহিঃসংযোগ
* 
* 

বিষয়শ্রেণী:১৮৯৪-এ জন্ম
বিষয়শ্রেণী:১৯৩৪-এ মৃত্যু
বিষয়শ্রেণী:গ্রিকুয়াল্যান্ড ওয়েস্টের ক্রিকেটার
বিষয়শ্রেণী:দক্ষিণ আফ্রিকান ক্রিকেটার
বিষয়শ্রেণী:দক্ষিণ আফ্রিকার টেস্ট ক্রিকেটার
বিষয়শ্রেণী:১৯১২ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:অলিম্পিকে দক্ষিণ আফ্রিকার টেনিস খেলোয়াড়
বিষয়শ্রেণী:দক্ষিণ আফ্রিকান পুরুষ টেনিস খেলোয়াড়
বিষয়শ্রেণী:কিম্বার্লি, উত্তর কেপ থেকে আগত ক্রিকেটার
আমির ইবনে রাবিয়া

**আমির ইবন রাবিয়া ** (মৃত্যু - ৩২ হিজরি) মুহাম্মদ (সা.) এর একজন খ্যাতনামা সাহাবা ছিলেন, যিনি বদর,উহুদ ও খন্দকের যুদ্ধে অংশগ্রহণ করেন এবং তিনি একজন হাদিস বর্ণনাকারী সাহাবী।

## নাম ও বংশ পরিচয়

**আমির ইবন রাবীয়া** এর মূলনাম আমির এবং ডাকনাম আবু আবদিল্লাহ । তার পিতার নাম রাবীয়া কিন্তু ইতিহাসে মাতার নাম জানা যায়না ।উমার ইবনে খাত্তাব তাকে খুব ভালোবাসতো তাই,উমার তাকে ছেলে হিসেবে গ্রহণের প্রস্তাব দেয় কিন্তু তার পিতা রাজি হননি । এ কারণে প্রাথমিক জীবনে এই সাহাবী আমের ইবনুল খাত্তাব (খাত্তাবের পুত্র আমের) নামে পরিচিত ছিলেন।

বর্ণিত রয়েছে যে, হযরত উমারের "বাইতুল মাকদাস" সফরের সময় হযরত আমের তার সফরসঙ্গী ছিলেন। যে বছর হযরত উসমানকে স্বীয় স্থলাভিষিক্ত করে হযরত উমার হজ্জে যান, সঙ্গে আমেরও ছিলেন।

## ইসলাম গ্রহণ ও হিজরত

রাসূল আল আরকাম ইবন আবিল আরকামের বাড়ীতে আশ্রয় নেয়ার পূর্বে ইসলামের সেই সূচনাপর্বেই আমির ইবনে রাবীয়া ইসলাম গ্রহণ করেন । তিনি নিরাপত্তার সন্ধানে দুইবার ‍হাবশায় হিজরত করেন। প্রথমবার আমির স্ত্রী লায়লাকে মক্কায় রেখেই হাবশায় হিজরত করেন এবং পরবর্তীতে মক্কায় এসে পুনরায় স্ত্রীকে নিয়ে হাবশায় হিজরত করেন ।

এবং তারা হাবশা থেকে মক্কায় ফিরে আসেন । আবার মক্কা থেকে সস্ত্রীক মদিনায় হিজরত করেন । ইবন ইসহাকের মতে,মুহাজির সাহাবাদের মধ্যে সাবু সালামা সর্বপ্রথম মদীনায় হিজরত করেন,তারপর আমের ইবন রাবীয়া তারপর আবদুল্লাহ ইবন জাহাশ। যদিও অনেকেই এই ক্রমান্বয়ে দ্বিমত পোষণ করেছেন । তবে সবাই একমত রয়েছে যে, তার স্ত্রী হযরত লায়লা মক্কা থেকে মদীনায় হিজরতকারী প্রথম মহিলা।

## যুদ্ধে অংশগ্রহণ

তিনি বদর,উহুদ ও খন্দকের যুদ্ধে সফলভাবে অংশগ্রহণ করেন । তাছাড়া ছোট ছোট অভিযানেও তিনি অংশগ্রহণ করেছিলেন । তার পুত্র আবদুল্লাহ ইবনে আমির নিকট এইসকল যুদ্ধের বর্ণনা করতেন বলে ইতিহাসবিদগণ তার জীবনীতে উল্লেখ করেছেন ।

হযরত উসমানের খিলাফতের শেষ দিকে যখন প্রথম ফিতনা ও আত্মকলহ চরমরূপ ধারণ করে তখন হযরত আমের নির্জন বাস গ্রহণ করেন। দিন-রাত নিজেকে গৃহবন্ধী করে আল্লাহর ইবাদতে নিজেকে মশগুল রাখতেন ।এমনকি সাহাবাদের বর্ণনামতে উসমান খিলাফত চলাকালে তাকে বাইরে বের হতে দেখা যায়নি । এভাবেই তিনি অতিরিক্ত পরিশ্রমের ফলে অসুস্থ হয়ে পরেন ।

## বর্ণিত একটি হাদিস

আমের ইবন রাবীয়া থেকে বর্ণিত,

আরবের এক ব্যক্তি তার নিকট আসে। আমের তার প্রতি যথেষ্ট সম্মান প্রদর্শন করেন। লোকটি সে কথা রাসূলুল্লাহর কাছে বর্ণনা করে। সে আবার ফিরে এসে আমেরকে বলে, আমি রাসূলুল্লাহর কাছে এমন একটি উপত্যকার মালিকানা চেয়েছি, যার থেকে উত্তম উপত্যকা আরবে দ্বিতীয়টি নেই। আমি ইচ্ছা করেছি তার কিছু অংশ আপনাকে দান করবো। যা আপনার ও আপনার পরবর্তী প্রজন্মের কাজে আসবে। আমের বললেনঃ তোমার ঐ জমির কোন প্রয়োজন আমার নেই। এই ঘটনার প্রেক্ষাপটে কুরআনের এ আয়াতটি নাযিল হয়ঃ "মানুষের হিসাব নিকাশ নিকটবর্তী হয়েছে অথচ এখনও তারা অমনোযোগী হয়ে প্রত্যাখ্যান করে চলেছে"।

আমের বলেন, এ আয়াত আমাদেরকে দুনিয়ার প্রতি নির্মোহ করে তোলে।

## মৃত্যু

গৃহবন্ধী অবস্থায় অসুস্থ হয়ে পড়েন এবং হযরত উসমানের শাহাদাতের কয়েকদিন পর ইনতিকাল করেন । অতিরিক্ত নির্জনতা অবলম্বনের জন্য তার অসুস্থতা ও মৃত্যুর তারিখ ভালোমত জানা যায়না । তবে মুসয়াব ইবন যুবাইর বলেনঃ আমের ৩২ হিজরিতে মারা যান। আবু উবাইদার মতে তার মৃত্যুসন হিজরী ৩৭। ওয়াকিদী বলেন, হযরত উসমানের শাহাদাতের অল্প কিছুদিন পর তিনি মৃত্যুবরণ করেন।

## তথ্যসূত্র

বিষয়শ্রেণী:পুরুষ সাহাবা
বিষয়শ্রেণী:৬৫৬-এ মৃত্যু
বিষয়শ্রেণী:বদর যুদ্ধে অংশগ্রহণকারী সাহাবা
বিষয়শ্রেণী:উহুদ যুদ্ধে অংশগ্রহণকারী সাহাবা
বিষয়শ্রেণী:খন্দক যুদ্ধে অংশগ্রহণকারী সাহাবা
বিষয়শ্রেণী:হাদিস বর্ণনাকারী সাহাবা
মিশিগানের উর্ধ্বস্থ উপদ্বীপ

**উর্ধ্বস্থ উপদ্বীপ** (উর্ধ্বস্থ মিশিগান নামেও পরিচিত) হল মার্কিন যুক্তরাষ্ট্রের মিশিগান অঙ্গরাজ্যের প্রধান দুটি উপদ্বীপের উত্তরের উপদ্বীপ। এই উপদ্বীপটির উত্তরে সুপিরিয়র হ্রদ, পূর্বে সেন্ট ম্যারিস নদী এবং দক্ষিণে মিশিগান হ্রদ, ম্যাকিন্যাক প্রণালী ও হুরন হ্রদ। প্রাকৃতিক বিবরণ অনুসারে উর্ধ্বস্থ উপদ্বীপের ভূতাত্ত্বিক বৈশিষ্ট হল এর উত্তর-পূর্বে উইসকনসিন এবং ডোর উপদ্বীপ ও সুপিরিয়র বদ্বীপ, কিন্তু রাজনৈতিক ভূগোল অনুসারে এই উপদ্বীপের বেশিরভাগ অংশ মিশিগানের সীমান্তে অবস্থিত।

## ভূগোল
উর্ধ্বস্থ উপদ্বীপের মোট আয়তন ১৬,৩৭৭ বর্গ মাইল (৪২,৪২০ বর্গ কিমি), যা মিশিগান অঙ্গরাজ্যের মোট ভূমির শতকরা ২৯ ভাগ। এই উপদ্বীপের পূর্ব থেকে পশ্চিমের সর্বোচ্চ দূরত্ব প্রায় ৩২০ মাইল (৫১০ কিমি) এবং উত্তর থেকে দক্ষিণের সর্বোচ্চ দূরত্ব প্রায় ১২৫ মাইল (২০১ কিমি)। এর উত্তরে সুপিরিয়র হ্রদ, পূর্বে সেন্ট ম্যারিস নদী, দক্ষিণে মিশিগান হ্রদ ও হুরন হ্রদ, এবং পশ্চিমে উইসকনসিন ও মিনেসোটা। বৃহৎ হ্রদসমূহের তীরের দৈর্ঘ্য ১,৭০০ মাইল (২,৭০০ কিমি)। এখানে ৪,৩০০ ভূমির অভ্যন্তরের হ্রদ, তন্মধ্যে সর্ববৃহৎ হল জজেবিক হ্রদ, এবং ১২,০০০ মাইল (১৯,০০০ কিমি) দৈর্ঘ্যের জলপ্রবাহ রয়েছে।

## জনসংখ্যা
উর্ধ্বস্থ উপদ্বীপের পূর্ব থেকেই গ্রাম্য অঞ্চল। ২০১০ সালের মার্কিন যুক্তরাষ্ট্রের আদমশুমারি অনুসারে, এই অঞ্চলের জনসংখ্যা ৩১১,৩৬১ জন, যা মিশিগানের মোট জনসংখ্যার চেয়ে ৩% বেশি।

২০১০ সালের আদমশুমারি অনুসারে, ৯৬.৫ বর্গ মাইল (২৫০ বর্গ কিমি) এলাকায় কমপক্ষে ৪,০০০ লোকসহ ১২টি শহরে ১০৩,২১১ লোক বসবাস করে। ১০৮.৫ বর্গ মাইল (২৮১ বর্গ কিমি) অঞ্চলে ১৮টি শহরে কমপক্ষে ২,০০০ লোকসহ মোট ১১৬,৫৪৮ লোক বসবাস করে, যা উপদ্বীপের ভূমি এলাকায় ১% এর কম।

## তথ্যসূত্র

## বহিঃসংযোগ

* Clarke Historical Library, Central Michigan University, Bibliography on Michigan, arranged by counties and regions
* Great Lakes Coast Watch 

বিষয়শ্রেণী:মিশিগানের উপদ্বীপ
বিষয়শ্রেণী:মিশিগানের অঞ্চলসমূহ
শ্রীপুর

thumb|শ্রীপুর পৌরসভার মহল্লা জিওকোড ম্যাপ

থাম্ব|শ্রীপুর রেলওয়ে স্টেশন
**শ্রীপুর** মধ্য বাংলাদেশের গাজীপুর জেলায় অবস্থিত একটি শহর। এটি শ্রীপুর উপজেলার প্রশাসনিক সদরদপ্তর। শ্রীপুরের আয়তন ৪৬.৯০ বর্গকিলোমিটার এবং জনসংখ্যা ১২৬,২৪৯ জন, যা একে দেশের ৩৬তম জনবহুল ও বৃহৎ শহরে পরিণত করেছে। এটি গাজীপুর জেলার তৃতীয় বৃহত্তম শহর ১ম গাজীপুর ২য় কালিয়াকৈর  এটি একটি পৌরসভা দ্বারা শাসিত শহর। সড়কপথ এ শহরের যোগাযোগের প্রধান উপায়, যদিও এটি রেলপথ দ্বারা সংযুক্ত।

## ইতিহাস
সম্ভবত: অষ্টম শতাব্দীতে রাজা ইন্দ্রপাল ইন্দ্রপুর ও তার আশেপাশের এলাকা নিয়ে স্বাধীন রাজ্য গঠন করেন। ইন্দ্রপুরের কীর্তি তাঁহার ইন্দ্রপুরের দিঘী। তারপুত্র আদিত্যপাল কোচ রাজাকে প্রতিহত করার জন্য শ্রীপুর মৌজার সর্বোত্তরে একটি সেনা ছাউনি ফেলিয়া তথায় একটি বড় দিঘী খনন করেন। এটিই আদিত্যপালের দিঘি নামে পরিচিত ছিল। যার বর্তমান প্রচলিত নাম ওয়াদ্দার দিঘী। তার পুত্র রাজা শ্রীপালের নাম অনুসারে শ্রীপুর মৌজার নামকরণ করা হয়। মৌজার নাম অনুসরণ করে শ্রীপুর উপজেলার নামকরণ করা হয়। আভিধানিক অর্থে, শ্রী-অর্থ সৌন্দর্য, পুর -অর্থ নগরী। সুতরাং, শ্রীপুর অর্থ সৌন্দর্যের নগরী।

শ্রীপুর, উজিলাব, লোহাগাছ ও কেওয়াসহ মোট ৪টি মৌজার ৪৬.৯৭বর্গ কি.মি. এলাকা নিয়ে নভেম্বর, ২০০০ সালে ৯টি ওয়ার্ডের সমন্বয়ে শ্রীপুর পৌরসভা গঠিত হয়। শুরুতে শ্রীপুর "গ" শ্রেণীর পৌরসভা থাকলেও মার্চ ১১, ২০০৭ খ্রিস্টাব্দ তারিখে এটি "খ" শ্রেণীর পৌরসভায় উন্নীত হয়।

## ভূগোল
শ্রীপুর ঢাকা ও গাজীপুর থেকে উত্তরে এবং ময়মনসিংহ থেকে দক্ষিণে, ২৪º০১΄ উত্তর অক্ষাংশ থেকে ২৪º২১΄ উত্তর অক্ষাংশ পর্যন্ত এবং ৯০º১৮΄ পূর্ব দ্রাঘিমাংশ থেকে ৯০º৩৩΄ দ্রাঘিমাংশে অবস্থিত। এর মোট আয়তন ৪৬.৯ বর্গকিলোমিটার।

## জনসংখ্যা
২০১১ সালের আদমশুমারী অনুযায়ী শ্রীপুর শহরের মোট জনসংখ্যা ১২৬,২৪৯ জন। যার মধ্যে ৫৭১৬০ জন পুরুষ এবং ৫৯০৮৯ জন নারী। এ শহরের জনসংখ্যার ঘনত্ব প্রতি বর্গকিলোমিটারে ২৬৯২ জন মানুষ বসবাস করে। নারী পুরুষের লিঙ্গ অনুপাত ১০০ঃ১১৪ এবং শিক্ষার হার ৬৩.৩%(৭ বছরের উর্দ্ধে)। শহরের মোট খানা রয়েছে ৩১৪৭০টি।

## তথ্যসূত্র

বিষয়শ্রেণী:বাংলাদেশের নগর
এরিক রাউটলি

**এরিক রাউটলি** (৩১ অক্টোবর ১৯১৭ - ৮ অক্টোবর ১৯৮২) ইংল্যান্ডের ধর্মসভার একজন পুরোহিত। এছাড়াও তিনি ছিলেন একাধারে সঙ্গীত রচয়িতা এবং সংগীততাত্ত্বিক। তিনি ল্যান্সিং কলেজ এবং অক্সফোর্ডের ম্যাগডালেন ও ম্যান্সফিল্ড কলেজে অধ্যয়ন করেন। তিনি ১৯৪৮ থেকে ১৯৫৯ সাল পর্যন্ত ম্যানসফিল্ডের যাজক ছিলেন। এরপরে তিনি এডিনবরা ও নিউক্যাসলের মন্ত্রীর নিয়োগ পান। পরে ১৯৭৫-এ তিনি প্রিন্সটন, নিউ জার্সির ওয়েস্টমিনস্টার কয়ার কলেজে *গীর্জা সঙ্গীত* এর অধ্যাপনার দায়িত্ব পান।

তার প্রকাশনাগুলির মধ্যে রয়েছে *কংগ্রেগেশনাল প্রেইস* (১৯৫১) এবং *দ্য ইউনিভার্সিটি ক্যারল বুক* (১৯৬১)। স্তোত্রসংহিতা, গির্জা সঙ্গীত এবং ক্যারোল নিয়ে তিনি সমালোচনামূলক ও ঐতিহাসিক কাজ করেন। তিনি *সামিট কয়ার বুক* এর ভূমিকা লেখেন এবং শার্পথ্রোন এবং অ্যাবিংডনের মত বেশ কয়েকটি স্তোত্র সুর রচনা করেন। এছাড়াও তিনি স্তোত্রও রচনা করেন যেমন— *অল হু লাভ অ্যান্ড সার্ভ ইওর সিটি*। তিনি *দেয়ার ইন গড'স গার্ডেন স্ট্যান্ডস দ্য ট্রি অব উইসডম* এর অনুবাদ করেন।

## তথ্যসূত্র

* Obituary, *The Times* Wednesday, 20 October 1982, p.&nbsp;16.
* David Scott. "Erik Routley", *[[Grove Dictionary of Music and Musicians|Grove Music Online]]*, ed. L. Macy (accessed 24 November 2004), grovemusic.com (subscription access).

## বহিঃসংযোগ
* Erik Routley (1917–1982)

বিষয়শ্রেণী:১৯১৭-এ জন্ম
বিষয়শ্রেণী:১৯৮২-এ মৃত্যু
বিষয়শ্রেণী:২০শ শতাব্দীর সঙ্গীততত্ত্ববিদ
আর২২০ (বাংলাদেশ)

**আর২২০** বা **সরাইল-নাসিরনগর-লাখাই-হবিগঞ্জ সড়ক**, বাংলাদেশের একটি আঞ্চলিক মহাসড়ক। এই মহাসড়কটি সরাইল উপজেলা হতে জাতীয় মহাসড়ক এন২ কে ব্রাহ্মণবাড়িয়া জেলার নাসিরনগর উপজেলা এবং হবিগঞ্জ জেলার লাখাই উপজেলার উপর দিয়ে হবিগঞ্জ সদর উপজেলার আঞ্চলিক মহাসড়ক আর২৪০ এর সাথে সংযুক্ত করেছে।

## দৈর্ঘ্য
৫২ কিলোমিটার

## যেসব বাজার অতিক্রম করেছে
* সরাইল কুট্টাপাড়া বাসস্টপ
* সরাইল থানা সড়ক
* সরাইল বাসস্টপ
* সরাইল উপজেলা স্বাস্থ্য কমপ্লেক্স
* সরাইল কলেজ মোড়
* বাঘবাড়ী সড়ক
* সরাইল বিজিবি হেড কোয়ার্টার
* কালিকচ্ছ বাসস্টপ
* মিনি কক্সবাজার
* নাসিরনগর থানা
* কুণ্ডা সিএনবি ব্রীজ
* তুল্লাপাড়া মোড়
* দাঁতমণ্ডল
* নাসিরনগর সদর
* বুড়িশ্বর
* ছাতিয়ান-ফান্দাউক সড়ক
* মোড়াকরি
* ফুলবাড়িয়া
* লাখাই-বামৈ সড়ক
* বামৈ
* লাখাই থানা
* ভাদিকারা
* বুল্লা বাজার
* করাব
* লোকরা
* রিচি
* সুলতান মাহমুদপুর
* হবিগঞ্জ পৌর বাস টার্মিনাল

## আরও দেখুন
* বাংলাদেশের জাতীয় মহাসড়কগুলোর তালিকা

## তথ্যসূত্র

বিষয়শ্রেণী:বাংলাদেশের আঞ্চলিক মহাসড়ক
বিষয়শ্রেণী:চট্টগ্রাম বিভাগের মহাসড়ক
বিষয়শ্রেণী:সিলেট বিভাগের মহাসড়ক
কেন্দ্র (বলয় তত্ত্ব)

বীজগণিতে কোন রিং বা বলয়ের **কেন্দ্র** *R* হল এমন একটি উপবলয় যেখানে উপবলয়টি *x* উপাদান নিয়ে গঠিত যেন *R* এর সকল উপাদান *y* এর জন্য *xy = yx*হয়। কোন বলয়ের কেন্দ্র হল একটি বিনিময় ধর্মী বলয় যা Z(R) দ্বারা নির্দেশ করা হয়; Z হল জার্মান শব্দ *Zentrum* এর সংক্ষিপ্ত রূপ যার অর্থ "কেন্দ্র"

যদি *R* একটি বলয় হয় তবে *R* তার কেন্দ্রের উপর একটি সংযোজক বীজগণিত (associative algebra)। বিপরীতক্রমে  *R* যদি বিনিময়ধর্মী উপবলয় *S* এর উপর একটি সংযোজক বীজগণিত হয় তবে *S* হবে *R* এর কেন্দ্রের একটি উপবলয় এবং *S* যদি  *R* এর কেন্দ্রে ঘটে থাকে তবে *R* বীজগণিতকে **কেন্দ্রীয় বীজগণিত** বলা হয়।

## উদাহরণ
* কোন বিনিময়ধর্মী বলয় *R* নিজেই *R* 
* কোন তীর্যক ক্ষেত্রের কেন্দ্র একটি ক্ষেত্র
* কোন বিনিময়ধর্মী বলয় *R* এ অন্তর্ভুক্ত বা প্রবেশযোগ্য (পূর্ণাঙ্গ) ম্যাট্রিক্স বলয়ের কেন্দ্র একক ভেক্টরের *R*-স্কেলার গুণিতক নিয়ে গঠিত।
* যদি *k* ক্ষেত্রের ক্ষেত্র প্রসারণ *F* হয় এবং *k* এর উপরে *R* একটি বীজগণিত হয় তবে Z(R \otimes_k F) = Z(R) \otimes_k F
* একটি লী বীজগণিতের সার্বজনীন আচ্ছাদি বীজগণিতের কেন্দ্র লী বীজগণিত উপস্থাপনা তত্ত্বের ক্ষেত্রে গুরুত্বপূর্ণ ভূমিকা পালন করে। যেমন—  কোন ক্যাসিমির উপাদান এমনই একটি কেন্দ্র যা লী বীজগণিত উপস্থাপনার বিশ্লেষণের জন্য ব্যবহার করা হয়। হরিশ চন্দ্র আইসোমর্ফিজম দেখুন।
* কোন সরল বীজগণিতের কেন্দ্র হল একটি ক্ষেত্র।

## তথ্যসূত্র

  
*Bourbaki, *Algebra*.
* Richard S. Pierce. *[https://books.google.com/books?id=t2QPAQAAMAAJ&dq=isbn%3A9780387906935&focus=searchwithinvolume&q=center Associative algebras]*. Graduate texts in mathematics, Vol. 88, Springer-Verlag, 1982, 

বিষয়শ্রেণী:বলয় তত্ত্ব
বিষয়শ্রেণী:বীজগণিত
কেন্দ্র

থাম্ব|বৃত্ত এবং এর কেন্দ্র
বাংলা উইকিপিডিয়ায় *কেন্দ্র* নামক নিম্নোক্ত পাতাসমূহ রয়েছে:   

## গণিত
* কেন্দ্র (জ্যামিতি), কোন বস্তুর মধ্য বিন্দু  
* কেন্দ্র (বীজগণিত), এটি বিভিন্ন প্রসঙ্গে ব্যবহার করা হয়
* কেন্দ্র (বলয় তত্ত্ব), এটি বলয় তত্ত্বের অংশবিশেষ
* লেখচিত্রের কেন্দ্র, সর্বনিম্ন উৎকেন্দ্রিকতার যাবতীয় শীর্ষসমূহের সেট

## স্থান

## খেলাধুলা

## অন্যান্য ব্যবহার

## আরও দেখুন

বিষয়শ্রেণী:দ্ব্যর্থতা নিরসন পাতা
কেবুল লামজো জাতীয় উদ্যান

thumb|কেবুল লামজো জাতীয় উদ্যানে হরিণ
**কেবুল লামজো জাতীয় উদ্যান** ভারতের মনিপুরে বিষ্ণুপুরের লোকটাক হ্রদ। এটি পৃথিবীর একমাত্র ভাসমান জাতীয় উদ্যান। অপরূপ সৌন্দর্য মণ্ডিত প্রাকৃতিক রঙ্গ-রসের অপূর্ব নিদর্শন

## বিবরণ
ভারতের মনিপুরে বিষ্ণুপুরের লোকটাক হ্রদ। এটি বিশ্বের একমাত্র ভাসমান জাতীয় উদ্যান। ১৯৭৭ সালে জাতীয় উদ্যান বলে ঘোষণা করা হয়। বিপন্ন প্রজাতির পশু-পাখি ও গাছপালা রক্ষার উদ্দেশ্যে উদ্যানটি তৈরি হয়েছিল। সেখানে বর্তমানে রয়েছে মনিপুরের সাংঘাই হরিণ, ২৩৩ প্রজাতির জলজ উদ্ভিদ, এক শ’ প্রজাতির পাখি, ৪২৫ প্রজাতির পশু।

## তথ্যসূত্র



## বহিঃসংযোগ

বিষয়শ্রেণী:ভারতের জাতীয় উদ্যান
বিষয়শ্রেণী:ভারতের সংরক্ষিত এলাকার তালিকা
বিষয়শ্রেণী:বিষ্ণুপুর জেলা
বিষয়শ্রেণী:ভাসমান দ্বীপ
বিষয়শ্রেণী:ভারতের দ্বীপ
মীর মকসুদুস সালেহীন

**মীর মকসুদুস সালেহীন** (১৯২৯-১৯৮৮) নাট্য-নির্দেশক, অভিনেতা, গ্রুপ থিয়েটার সংগঠক। তার নেতৃত্ব ও পরিচালনায় ড্রামা সার্কল  কলকাতা ও পশ্চিম পাকিস্তানের বিভিন্ন শহরে নাটক প্রদর্শন করে। তিনি তনিহা (১৯৬৪) চলচ্চিত্রে সহকারী চিত্র পরিচালকের দায়িত্বও পালন করেন।

## জন্ম ও শিক্ষাজীবন
মীর মকসুদুস সালেহীন জন্মগ্রহণ করেন ১৯২৯ সালে ময়মনসিংহ জেলার গফরগাঁও'এ। ১৯৫৫ সালে ঢাকার জগন্নাথ কলেজ থেকে আইকম ও বিকম পাস করেন। পর তিনি এমকমে ঢাকা বিশ্ববিদ্যালয়ে ভর্তি হন। নাটকের ওপর উচ্চশিক্ষা গ্রহণ করতে তিনি ১৯৬১ সালে বৃত্তি নিয়ে মার্কিন যুক্তরাষ্ট্রের ইস্ট ওয়েস্ট সেন্টারে চলে যান। বর্তমানে নিউইয়র্কে স্থায়িভাবে বসবাস করেন। সেখানে ‘সাগর লিমিটেড’ নামে একটি শিপিং এজেন্সির মালিক তিনি।

## কর্মজীবন
মকসুদুস সালেহীনের নাট্যচর্চা শুরু করেন স্কুলজীবন থেকে। তিনি ১৯৪৬-১৯৪৮ সাল পর্যন্ত তিনি গ্রামে অনেক নাটকের অভিনয় ও পরিচালনা করেন। ১৯৫৫-১৯৬০ সালে জগন্নাথ কলেজ ও ঢাকা বিশ্ববিদ্যালয়ের অনেক নাটকে অংশ নেন। ডাকসুর নীলদর্পণ নাটক কার্জন হলে যৌথ ভাবে পরিচালনা করেন ১৯৫৫ সালে। তিনি সলিমুল্লাহ হল দুই পুরুষ নাটকে অভিনয় করেন। ঢাকা বিশ্ববিদ্যালয়ের কৃষ্টি সংসদের নবসংস্করণ নাটক পরিচালনাও তিনি করেন। ডাকসুর প্রমোদ সম্পাদক হিসেবে তার উদ্যোগে আয়োজিত সাংস্কৃতিক উৎসবে  ১৯৫৫-৫৬ সালে পাঁচটি নাটক মঞ্চস্থ হয়। এতে তার পরিচালিত মানচিত্র নাটকটি প্রশংসিত হয়।  তিনি তনিহা চলচ্চিত্রে সহকারী চিত্র পরিচালকের দায়িত্বও পালন করেন ১৯৬৪ সালে।

## মৃত্যু
মীর মকসুদুস সালেহীন ১৯৮৮ সালে মারা যান। 

## আরও দেখুন

* আব্দুল্লাহ আল মামুন

## তথ্যসূত্র

## বহিঃসংযোগ
বাংলাপিডিয়ায় –মীর মকসুদুস সালেহীন

বিষয়শ্রেণী:বাংলাদেশী নাট্যকার
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯২৯-এ জন্ম
বিষয়শ্রেণী:১৯৮৮-এ মৃত্যু
বিষয়শ্রেণী:ময়মনসিংহ জেলার ব্যক্তি
রাজা হোসেন খান

**রাজা হোসেন খান** (১৯৩৮ - ৬ই মার্চ, ১৯৮৯) বাংলাদেশের সঙ্গীত পরিচালক, সুরকার এবং বেহালা প্লেয়ার ছিলেন। তিনি সংগীত পরিবার জন্মগ্রহণ করেছেন, তিনি ছিলেন বহু-বাদ্যযন্ত্র ও সংগীত শিক্ষক আলাউদ্দিন খাঁ, এবং আয়েত আলী খাঁ এর ভাগ্নী। .

## শৈশব ও পড়ালেখা
ব্রাহ্মণবাড়িয়ায় জন্মগ্রহণ করেন, তার পিতা নায়েব আলী খান তার ভাই বোনের মধ্যে  কনিষ্ঠ তিনি, বাবার সাথে বেহালায় তার সংগীত চর্চা শুরু করেছিলেন। পরে তিনি তার চাচাতো ভাই বাহাদুর খানের কাছ থেকে উচ্চ প্রশিক্ষণ নিতে কলকাতায় গিয়েছিলেন, যার অধীনে তিনি তিন বছরের জন্য পড়াশোনা করেছেন। এরপরে তিনি আরেক চাচাত ভাই আলি আকবর খান এবং তার বড় ভাই খাদেম হোসেন খান এর কাছ থেকে সংগীত পাঠ করেছিলেন।

## কর্মজীবন
রাজা হোসেন খান  ‘স্টাফ আর্টিস্ট’ হয়ে ঢাকা রেডিওতে বাংলাদেশ বেতার যোগদান করেন। তিনি চলচ্চিত্র জগতের সাথেও যুক্ত ছিলেন এবং বেশ কয়েকটি চলচ্চিত্রের সংগীত পরিচালক ছিলেন। সুর্যগ্রহণ ছবিতে সংগীত পরিচালনার জন্য তাকে রাষ্ট্রীয় পুরস্কার দেওয়া হয়েছিল। তিনি জাতীয় রেডিও এবং টেলিভিশন (বিটিভি) এর জন্য প্রচুর জনপ্রিয় সংগীত সুর করেছেন। তিনি সাংস্কৃতিক প্রতিনিধি দলের সদস্য হিসাবে অনেক দেশ পরিদর্শন করেছিলেন।

রাজা হোসেনের তিন ছেলে ছিল পলাশ খান, তিতাস খান এবং প্লাবন খান। ১৯৮৯ সালের  মার্চে এক মর্মান্তিক সড়ক দুর্ঘটনায় তার মৃত্যু হয়।

## তথ্যসূত্র

বিষয়শ্রেণী:১৯৩৮-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:২০শ শতাব্দীর সুরকার
ইকবাল বাহার চৌধুরী

**ইকবাল বাহার চৌধুরী** (জন্ম ১৯৪০) একজন বাংলাদেশী সংবাদ উপস্থাপক এবং কণ্ঠ অভিনেতা। ১৯৭২ থেকে ২০১০ সাল পর্যন্ত তিনি ভয়েস অফ আমেরিকার বাংলা বিভাগের প্রধান হিসাবে দায়িত্ব পালন করেন।

## শৈশবকাল ও পড়ালেখা
চৌধুরীর জন্ম ১৯৪০ সালে। তার বাবা হবীবুল্লাহ বাহার চৌধুরী পূর্ববাংলার রাজনীতিবিদ ও লেখক ছিলেন  । তার মা আনোয়ারা বাহার চৌধুরী (১৯১৯-১৯৮৭) একজন সমাজ কর্মী ও লেখক ছিলেন  । তিনি ঢাকার বুলবুল ললিতকলা একাডেমি (বাএফএ) এর অন্যতম প্রতিষ্ঠাতা ছিলেন। ১৯৬০ এর দশকের গোড়ার দিকে, তিনি ইরান, ইরাক এবং প্রাক্তন সোভিয়েত ইউনিয়নে একটি সাংস্কৃতিক প্রতিনিধি দলের সহ-সভাপতির পদে কাজ করেছিলেন  ।ইকবালের তিন বোন রয়েছে- সেলিনা বাহার জামান, নাসরিন শামস এবং তাজিন চৌধুরী। 

চৌধুরী ১৯৪৯ সালে রেডিও পাকিস্তান ঢাকার জন্য পুরান ঢাকার নাজিমুদ্দিন রোড থেকে সম্প্রচার শুরু করেছিলেন। । তার বোন সেলিনার সাথে তিনি একটি সাপ্তাহিক প্রোগ্রাম খেলা ঘর শুরু করেছিলেন। ঢাকা বিশ্ববিদ্যালয় এর অর্থনীতি বিভাগের শিক্ষার্থী থাকাকালীন তিনি "ইউরেকা" সহ মঞ্চ নাটকে অভিনয় করেছিলেন। ১৯৬৩ সালে তিনি ঢাকা বিশ্ববিদ্যালয় থেকে স্নাতক ডিগ্রী অর্জন করেন।

## কর্মজীবন
চৌধুরী রেডিও পাকিস্তান ঢাকায় খান আতাউর রহমান, গোলাম মোস্তফা, নুরুন্নাহার ফাইজনেসেসা, লিলি চৌধুরী এবং কাফি খানের মতো অভিনেতাদের সাথে রেডিও নাটকে অংশ নিয়েছিলেন। ১৯৬৪ সালে তিনি পূর্ব বাংলার প্রথম টেলিভিশন সংবাদ উপস্থাপকদের একজন। ১৯৬০-এর দশকের মাঝামাঝি সময়ে তিনি রাষ্ট্রীয় পরিচালিত বাংলাদেশ টেলিভিশনে (বিটিভি) বাংলা সংবাদ উপস্থাপন করেছিলেন। তিনি ১৯৭২ সালে ভয়েস অফ আমেরিকাতে নিউজ উপস্থাপক হিসাবে যোগদান করেছিলেন এবং ২০১০ সালে অবসর গ্রহণ করেছিলেন। ২০০৬ সালে, তিনি ভিওএ-তে বাংলা টেলিভিশন পরিষেবা চালু করেন।

চৌধুরী কবিতা আবৃত্তির বেশ কয়েকটি অ্যালবাম প্রকাশ করেছিলেন। তিনি রবীন্দ্রনাথ ঠাকুর ও কাজী নজরুল ইসলাম এর কবিতা আবৃত্তি করেন। তার মতে তার পিতামহ খান-বাহাদুর আবদুল আজিজ নামে একজন শিক্ষাবিদ কাজী নজরুল ইসলাম এর সাথে ঘনিষ্ঠ সম্পর্ক ছিলো।

চৌধুরী দুটি ডকুমেন্টারি ফিল্ম নির্মাণ করেছিলেন - একটি বেগম রোকেয়া সাখাওয়াত হোসেন এর উপর এবং অন্যটি তার মা আনোয়ারা বাহার চৌধুরী এর উপর।

## কাজসূমহ
* প্রানের জয়বার্তা (২০১৫)
* *আনন্দলোকে: এসো নতুন পৃথিবী গড়ি* (২০০৭)
* *শুধুই তোমার বাণী* (১৯৮০)
* *সার্থক জনম আমার*
* *জানিনা বাসুন্ধুরা*

## তথ্যসূত্র

বিষয়শ্রেণী:১৯৪০-এ জন্ম
বিষয়শ্রেণী:বাংলাদেশী বেতার ব্যক্তিত্ব
বিষয়শ্রেণী:বাংলা একাডেমির সম্মানিত ফেলো
বিষয়শ্রেণী:জীবিত ব্যক্তি
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশী টেলিভিশন উপস্থাপক
বিষয়শ্রেণী:বাংলাদেশী কণ্ঠাভিনেতা
বিষয়শ্রেণী:বাংলাদেশী মঞ্চ অভিনেতা
বিষয়শ্রেণী:ফেনী জেলার ব্যক্তি
নুরুল ইসলাম (উপস্থাপক)

**নুরুল ইসলাম** (২৫ নভেম্বর ১৯২৮ - অক্টোবর ২০০৬) একজন বাংলাদেশী সাংবাদিক, সংবাদ উপস্থাপক এবং রেডিও নির্মাতা ও উপস্থাপক ছিলেন। তিনি রেডিও এবং টেলিভিশনে ৫০ বছরেরও বেশি কাজ করেছেন এবং বিবিসি ওয়ার্ল্ডে তার কাজের জন্য সবচেয়ে বেশি পরিচিত।

## কর্মজীবন
ইসলামের জন্ম ঢাকা, বেঙ্গল প্রেসিডেন্সি, ব্রিটিশ রাজ (বর্তমান বাংলাদেশ) -এ। প্রাথমিকভাবে একজন ফটোগ্রাফার এবং অভিনেতা হিসাবে পরিচিত ছিলো। ১৯৪৭ সালে দেশ বিভাগের পরে চলচ্চিত্র এবং প্রকাশনা বিভাগের জন্য কাজ করেছিলেন। ভারত ভাগের পর নতুন পাকিস্তানের জন্ম ঘোষণাকারী প্রথম বাঙালি সংবাদ পাঠক ছিলেন।

১৯৪৯ সালে, লন্ডন ভ্রমণ করেন এবং লন্ডন স্কুল অফ ইকোনমিক্সে অর্থনীতি এবং রাজনীতি বিষয়ে পড়াশোনা করেন এবং বিবিসি রেডিওতে একজন বাঙালি অভিনেতা এবং সম্প্রচারক হিসাবে ফ্রিল্যান্স কাজ শুরু করেন। তিনি পাকিস্তানে ফিরে এসে রেডিও এবং টেলিভিশন উভয় ক্ষেত্রেই কাজ করেছিলেন, ইতিহাসের গুরুত্বপূর্ণ মুহুর্তগুলিতে সরকারী সংবাদচিত্র তৈরি করতে সহায়তা করেছিলেন।

একাত্তরে রেডিওতে স্বাধীন বাংলাদেশ রাষ্ট্র ঘোষণার পরে, তিনি ইংল্যান্ডের বিবিসিতে ফিরে আসেন। ১৯৭০-এর দশকের শেষের দিকে তিনি ওয়াশিংটনে দুই বছরের জন্য ভয়েস অফ আমেরিকাতে যোগ দিয়েছিলেন, এর পরে তিনি লন্ডনের বুশ হাউসে অবস্থিত বিবিসি ওয়ার্ল্ড সার্ভিসে ফিরে এসে বাংলা ভাষার শিশু প্রোগ্রাম, কাকোলির উপস্থাপনা করেছিলেন।

১৯৮৮ সালে, অবসর গ্রহণের পরে ইসলাম বিবিসির ওয়ার্ল্ড সার্ভিসের বাংলা বিভাগে ফ্রিল্যান্স ব্রডকাস্টার হিসেবে এবং তার সহকর্মীদের পরামর্শদাতা হিসাবে কাজ করা অব্যাহত রাখেন।

## মৃত্যু
দীর্ঘকাল অসুস্থতার পরে ইংল্যান্ডের সারেতে তিনি মারা যান।

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:২০০৬-এ মৃত্যু
বিষয়শ্রেণী:ব্রিটিশ বাংলাদেশী
বিষয়শ্রেণী:বাংলাদেশী বেতার ব্যক্তিত্ব
বিষয়শ্রেণী:ঢাকার ব্যক্তি
বিষয়শ্রেণী:বাংলাদেশী টেলিভিশন উপস্থাপক
বিষয়শ্রেণী:যুক্তরাজ্যের নাগরিকীকৃত নাগরিক
বিষয়শ্রেণী:ব্রিটিশ মুসলিম
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:বাংলাদেশী কণ্ঠাভিনেতা
বিষয়শ্রেণী:ব্রিটিশ বেতার অভিনেতা
বিষয়শ্রেণী:২০শ শতাব্দীর বাংলাদেশী অভিনেতা
বিষয়শ্রেণী:২০শ শতাব্দীর ব্রিটিশ অভিনেতা
বিষয়শ্রেণী:লন্ডন স্কুল অব ইকোনমিক্সের প্রাক্তন শিক্ষার্থী
বিষয়শ্রেণী:ঢাকার অভিনেতা
বিষয়শ্রেণী:বিবিসি সংবাদ পাঠক এবং সাংবাদিক
আলাউর রহমান

**আলাউর রহমান** (জন্ম ১৯৬০) বাংলাদেশে জন্মগ্রহণকারী ব্রিটিশ সংগীত শিল্পী।

## শৈশবকাল
রহমান জন্মগ্রহণ করেন আলাগদি, জগন্নাথপুর, সুনামগঞ্জ, সিলেট জেলা, পূর্ব পাকিস্তান (বর্তমান বাংলাদেশ)। তিনি মাদ্রাসা এবং প্রাথমিক বিদ্যালয় এইড হাই স্কুলটিতে পড়াশোনা করেছিলেন, যেখানে তিনি হামদ, না‘আত, কাসিদা এবং অন্যান্য ধর্মীয় গানের পাশাপাশি বাংলাদেশের উত্সর্গীকৃত গানও গাইতেন। ১৯৭৭ সালে, ১৪ বছর বয়সে রহমান তার পিতামাতার সাথে যুক্তরাজ্যে এসেছিলেন  ।তিনি পণ্ডিত হরিদাস গাঙ্গুলি বিদ্যালয়ে  পড়াশোনা করেছিলেন যেখানে তিনি উত্তর ভারতীয় শাস্ত্রীয় সংগীত শিখেছিলেন।

## কর্মজীবন
১৯৮৫ সালে, রহমান বিবিসি প্রোগ্রাম নয়া জিন্দেগীতে, নয়া জীবন উপস্থিত হয়েছিলেন গজল এবং আধুনিক গানগুলি সরাসরি গেয়েছিলেন  । একই বছরে রহমান একটি ১২-ট্র্যাক অভিষেক অ্যালবাম স্মরণেপরে (স্মরণে পরে) রেকর্ড করেছেন। রহমান ১২ টি ট্র্যাকের জন্য সংগীত রচনা করেছিলেন, যা কুতুবুদ্দিন দ্বারা সংগীত পরিচালনা করা হয়েছিল এবং গানের কথা লিখেছেন আবদুল মুকিত, নুরুল গনি, দেলোয়ার খান এবং শমশের কুরেশী। অ্যালবামটি ঝাঁকার মিউজিক প্রযোজনা ও প্রকাশ করেছে. ১৯৮৬ সালে, তিনি বাংলাদেশ টেলিভিশনে (বিটিভি) অভিনয় করেছিলেন  ।

১৯৯২ সালে তিনি পূর্ব লন্ডনের বাংলাদেশী সম্প্রদায় সম্পর্কে টেলিভিশন প্রোগ্রামে অভিনয় করেছিলেন  । ১৯৯০-এর দশকে, রহমান ব্রিটেনের বাঙালি সম্প্রদায়ের অন্যতম শীর্ষস্থানীয় গায়ক হয়ে ওঠেন এবং অসংখ্য গান  . তার সাথে বাদ্যযন্ত্র বাজাতেন মোহাম্মদ রফি, মেহেদী হাসান, গোলাম আলী, নুরুল গনি  Nurul Ghani তালাত মাহমুদ।

রহমান আধ্যাত্মিক এবং ধর্মীয় সংগীত তৈরির দিকে অগ্রসর হন এবং একুশে টেলিভিশন কর্তৃক আধনের কণ্ঠ (প্রার্থনা করার আহ্বান) হতে তাকে নির্বাচিত করা হয়। 

রহমান ৪০ টি অ্যালবাম প্রকাশ করেছেন, যার মধ্যে হিন্দি এবং বাংলা গান রয়েছে। তার সেরা অ্যালবাম সেরা আলাউর রহমান সেরেঙ্গেটি সিরোকো প্রকাশ করেছিলেন। তার গানগুলি আত্মবিশ্বাসের অনুভূতি এবং ব্রিটেনে তার জীবনকে বোঝায় এমন উপাদানগত অবস্থার ক্ষতি সম্পর্কে  His songs are about the loss of a sense of belonging and the material conditions that underpin his life in Britain.

## চলচ্চিত্র
* **[[যদি একটু সময় পেতাম]] (২০২৩ সালে)**
**গান**
১. ভালোবাসা সর্বনাশা

## পুরস্কার
রহমান বিশ্বব্যাপী অসংখ্য পুরস্কার জিতেছেন। এর মধ্যে জি টিভি, চ্যানেল আই, এটিএন, বাংলা টিভি এবং চ্যানেল এস এর পুরস্কার অন্তর্ভুক্ত রয়েছে, যেখানে তিনি সেরা গায়ক হওয়ার জন্য পুরস্কার পেয়েছেন। .

## ব্যক্তিগত জীবন
১৯৮৬ সালে রহমান রোজি রহমানকে বিয়ে করেন। তাদের দুটি ছেলে রাবি ও রাইদ এবং একটি মেয়ে আনিকা

## তথ্যসূত্র

বিষয়শ্রেণী:১৯৬০-এ জন্ম
বিষয়শ্রেণী:ব্রিটিশ বাংলাদেশী
বিষয়শ্রেণী:বাংলা ভাষার সঙ্গীতশিল্পী
বিষয়শ্রেণী:হিন্দি ভাষার সঙ্গীতশিল্পী
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:উর্দু ভাষার সঙ্গীতশিল্পী
বিষয়শ্রেণী:লন্ডনের সঙ্গীতশিল্পী
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দি এইডেড হাই স্কুলের প্রাক্তন শিক্ষার্থী
বিষয়শ্রেণী:২০শ শতাব্দীর বাংলাদেশী গায়ক
বিষয়শ্রেণী:২১শ শতাব্দীর বাংলাদেশী গায়ক
কীশোন খান

**কীশোন খান** ( ১ আগস্ট ১৯৭০) একজন বাংলাদেশী বংশোদ্ভূত ব্রিটিশ জাজ পিয়ানোবাদক, সুরকার,সংগীত প্রযোজক।

## শৈশবকাল
খান উত্তর লন্ডনে বড় হয়েছিলেন এবং ছোটবেলায় পিয়ানো বাজানো শিখেছিলেন। তিনি পূর্ব আঙ্গলিয়া বিশ্ববিদ্যালয়ে অর্থনীতি বিষয়ে পড়াশোনা করেছিলেন। বিশ দশকের সময় তিনি কিউবাতে কিছুকাল বসবাস করেছিলেন, যার ফলে তিনি আফ্রো-কিউবার সংগীতের কিছুটা জানেন। 

## কর্মজীবন
১৯৯৯ সালে, খান আফ্রো-কিউবার ফান জাজ ব্যান্ড মোটিম্বা প্রতিষ্ঠা  করেছিলেন। মতিমবার লাইনআপের মধ্যে রয়েছে জাস্টিন থুরগুর (ট্রম্বোন), গ্রিমে ফ্লাওয়ারস (ট্রাম্পট), ওরেস্টে নোদা (পার্কাসন), জিমি মার্টিনেজ (বেজ), জাভিয়ের ক্যামিলো (ভোকাল), ফিল দাউসন (গিটার), এবং তনসে ইব্রাহিম (ড্রামস)। ২০০৩ সালে, মতিম্বার প্রথম অ্যালবাম মাংকি ভাইব্রেশন প্রকাশিত হয়েছিল।

খান আফ্রিকা এবং ল্যাটিন আমেরিকার লোকদের সাথে বাংলাদেশী সংগীত ঐতিহ্যের সংমিশ্রণে একটি মিউজিকাল প্রজেক্ট লোখক্ষি টেরা স্থাপন করেছিলেন  ।  মতিম্বা ক্রূর কয়েক সদস্য লোকখি টেরার হয়ে গান করেন; এছাড়াও, এই ব্যান্ডটিতে বাঙালি কণ্ঠশিল্পী সোহিনী আলম, অ্যানন সিদ্দিকা এবং আনির খান প্রমুখ উপস্থিত রয়েছিলেন। লোকখী টেরা আজ অবধি দুটি অ্যালবাম প্রকাশ করেছে।

## তথ্যসূত্র

বিষয়শ্রেণী:ব্রিটিশ বাংলাদেশী
বিষয়শ্রেণী:১৯৭০-এ জন্ম
বিষয়শ্রেণী:লন্ডনের সঙ্গীতজ্ঞ
বিষয়শ্রেণী:জীবিত ব্যক্তি
বিষয়শ্রেণী:ব্রিটিশ মুসলিম
বিষয়শ্রেণী:ইংল্যান্ডে বাংলাদেশী অভিবাসী
বিষয়শ্রেণী:ইস্ট অ্যাংলিয়া বিশ্ববিদ্যালয়ের প্রাক্তন শিক্ষার্থী
বিলাল শহীদ

**বিলাল শহীদ** (জন্ম: সেপ্টেম্বর ১৯৯৩), তিনি  বিলাল বা জায়েদ নামে পরিচিত, তিনি ব্রিটিশ বাংলাদেশী বংশোদ্ভূত একজন গায়ক এবং র‌্যাপার। তার পরিবার সিলেটি ।

## কর্মজীবন

শহীদ লন্ডনে জন্মগ্রহণ করেছিলেন এবং ১২ বছর বয়সে তার বিশ্বনাথী বাবা-মায়ের সাথে নর্থহ্যাম্পটনে চলে আসেন এবং গান লিখতে এবং অনলাইনে রেখে দেওয়া শুরু করেন। তার প্রাথমিক সাফল্য বিবিসি রেডিও নর্দাম্পটনে  "আই ওয়ানা বে" কথা বলেনন।

২০১০ এর মার্চ মাসে, শহিদ তার প্রথম একক "বেলং টু মি" প্রকাশ করেছিলেন যার মধ্যে ইয়েমী পেডের বৈশিষ্ট্য রয়েছে। এটি বিবিসি এশিয়ান নেটওয়ার্ক সহ অন্যান্য স্টেশনগুলিতে প্রচারিত হয়েছিল। গানের জন্য একটি মিউজিক ভিডিও শ্যুট করা হয়েছিল। তিনি আইসি, ফ্যাব, ইয়েমি পেড, ম্যাট-ই-রিচ, ইরফান চৌধুরী এর মতো শিল্পীদের সাথে কাজ করেছেন    প্রযোজক স্পোকজভিলি এবং ডাব্লুজেডডিএম । এপ্রিল ২০১১ এ, তার দ্বিতীয় একক "ক্যান্ট লাইভ অ্যালোন" প্রকাশিত হয়েছিল, যা নিজে লিখেছিলেন এবং এতে র‌্যাপিং এবং গানের সংমিশ্রণ অন্তর্ভুক্ত ছিল।

২০১১ সালের ডিসেম্বরে তার ইপি অ্যবাউট আস: দ্য আলটিমেট লাভ স্টোরি প্রকাশ করা হয়েছিল, এতে শিল্পী আইসি এবং ফ্যাব ছিলেন 

১৫ এপ্রিল ২০১২, তার তৃতীয় একক "স্কাম আউট লুন্ড" প্রকাশিত হয়েছিল,
এমসি বৈশিষ্ট্যযুক্ত। গানটি কোয়ান্টিজ মিউজিক প্রযোজনা করেছিলেন  শাহিদ নিজে লিখেছিলেন রক্সস্টার দ্বারা রচনাটি লিখেছেন।

১৪ সেপ্টেম্বর ২০১৩ এ, স্পারকামান সমন্বিত শহিদের মিউজিক ভিডিও বিজয়ী প্রকাশিত হয়েছিল।

শহীদ বর্তমানে রকস্টার হিসাবে একই পরিচালনার অধীনে রয়েছেন যিনি দু'জনেই লন্ডনে অবস্থিত খালিদ খান পরিচালনা করেন।

২০১৪ এবং ২০১৫ সালে, শহিদ কমেডি ওয়েব সিরিজ কর্নার শপ শোয়ের তিনটি পর্বের ।

## ব্যক্তিগত জীবন
২০১৫ সালে, শহীদ অর্থনীতিতে উচ্চতর দ্বিতীয় শ্রেণির সম্মান নিয়ে ওয়েস্টমিনস্টার বিশ্ববিদ্যালয় থেকে স্নাতক  ডিগ্রী অর্জন করেন। [উদ্ধৃতি প্রয়োজন]

২০১৩ সাল থেকে বিলাল মিমাকে বিয়ে করেছেন।

## গানসূমুহ
### অ্যালবাম

### একক

### অন্যান্য

*আই এম গোয়িং আফ
*নেভার ওয়েন্ট ইউ টু লেভ
*ট্রুথ 
*চেইজিং ট্রেডিশন
*যেইসে মেরা পেয়ার
*ডাউন
*টনংনাইট
*মেমুরিয়াস

## তথ্যসূত্র

বিষয়শ্রেণী:১৯৯৩-এ জন্ম
বিষয়শ্রেণী:ব্রিটিশ বাংলাদেশী
তালুকদার মোহাম্মদ তৌহিদ জং মুরাদ

**তালুকদার মোহাম্মদ তৌহিদ জং মুরাদ** (জন্ম: ২৩ আগস্ট ১৯৭১) হলেন একজন বাংলাদেশী রাজনীতিবিদ। তিনি ঢাকা-১৯ আসনের সংসদ সদস্য ছিলেন।

## জন্ম ও প্রাথমিক জীবন
তালুকদার মোহাম্মদ তৌহিদ জং মুরাদ ১৯৭১ সালের ২৩ আগস্ট ঢাকা জেলার আশুলিয়া থানা টংগাবাড়ী গ্রামে জন্মগ্রহণ করেন। তার পিতার নাম মোহাম্মদ আনোয়ার জঙ্গ তালুকদার এবং মাতার নাম সৈয়দা লুৎফুন নাহার।

তিনি ধানমন্ডি সরকারী প্রাথমিক বিদ্যালয়ে পড়ালেখা করেন। ঢাকা কলেজ থেকে তিনি এইচএসসি শেষ করে তিনি সাভার সরকারি কলেজ থেকে স্নাতক এবং ঢাকা বিশ্ববিদ্যালয় থেকে স্নাতকোত্তর ডিগ্রি সম্পন্ন করেন।

## রাজনৈতিক জীবন
মুরাদ ২০০১ সালে ঢাকা-১২ থেকে নির্বাচনে অংশগ্রহণ করেন কিন্তু বিএনপির প্রার্থী দেওয়ান মো: সালাহউদ্দিনের নিকট পরাজিত হয়েছিলেন।

২০০৮ সালের সাধারণ নির্বাচনে ঢাকা-১৯ থেকে অংশগ্রহণ করেন এবং ২৮২,১০৯ ভোট পেয়ে সংসদ সদস্য নির্বাচিত হন। একই সংসদে তিনি যুব ও ক্রীড়া মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।

২০১৮ ও ২০২৩ সালের নির্বাচনে তিনি দলীয় মনোনয়ন প্রত্যাশী ছিলেন কিন্তু মনোয়ন পাননি।

## সমালোচনা
সাভারের রানা প্লাজা ধসে পড়ে হাজার হাজার মানুষ মারা যায়। মুরাদ জং সেই প্লাজার মালিক সোহেল রানাকে সুরক্ষিত রাখার চেষ্টা করেন। এমনকি তিনি রানাকে গ্রেফতার থেকে বাঁচিয়ে পালিয়ে যেতে সাহায্য করেছেন এমন খবরও বেরোয়। তিনি রানার রাজনৈতিক গুরু ছিলেন বলে সংবাদ মাধ্যমে প্রকাশিত হয়ে।

## তথ্যসূত্র

বিষয়শ্রেণী:১৯৭১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ঢাকা জেলার রাজনীতিবিদ
বিষয়শ্রেণী:নবম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর বাঙালি
বিষয়শ্রেণী:আরব বংশোদ্ভূত বাংলাদেশী ব্যক্তি
বিষয়শ্রেণী:ঢাকা কলেজের প্রাক্তন শিক্ষার্থী
বিষয়শ্রেণী:সাভার সরকারি কলেজের প্রাক্তন শিক্ষার্থী
জুয়েল মোর্শেদ

**গোলাম মোর্শেদ জুয়েল,** জুয়েল মোর্শেদ নামে পরিচিত। তিনি বাংলাদেশী অডিও প্রকৌশলী, সুরকার ও সংগীত শিল্পী। তিনি বাংলাদেশের অডিও প্রযুক্তির দক্ষ প্রকৌশলী হিসেবে পরিচিত.

## কর্মজীবন
জুয়েল তার সংগীত যাত্রা শুরু ২০০০ সাল থেকে অডিও ইঞ্জিনিয়ার এবং বাংলাদেশ সঙ্গীত শিল্পে অ্যালবাম প্রযোজক হিসাবে। তিনি ২০১০ সালে তার প্রথম একক অ্যালবাম "একলা প্রথম" এবং ১১ জানুয়ারি ২০১৩ পশ্চিমবঙ্গে (ভারত) প্রকাশ করেছিলেন। তিনি বিখ্যাত ভারতীয় বাঙালি গায়ক সোমলতা, সোমচাঁদা ও মধুবন্তী বাগচী সহ দেশীয় গায়কদের সাথেও কাজ করেছেন। সংগীত এবং অন্যান্য কাজের পাশাপাশি, জুয়েল ক্লায়েন্ট সার্ভিস ডিরেক্টর এবং বহু বাংলাদেশী ইউটিউব চ্যানেল বিকাশক হিসাবে কাইনেটিক নেটওয়ার্ক নামে একটি এমসিএন এর সাথে দীর্ঘদিন কাজ করেছেন।

## পুরস্কার
জুয়েল  ৫ম সিটিসেল-চ্যানেল আই মিউজিক অ্যাওয়ার্ডস-তে সংগীত অ্যালবাম "অকৃতিম" এর জন্য সেরা সাউন্ড ইঞ্জিনিয়ার পুরস্কার অর্জন করেছে। .

## গানসমূহ
**বন্ধুত্ব* -২০০৮
**পূর্নতা* -২০০৯
**একলা প্রথম* - ২০১০  এলিটা করিম & দিলশাদ নাহার কনা 
**কি উপায়* - ২০১৪  দিলশাদ নাহার কনা, সাবরিনা পড়শি, সোমলতা, সোমচাঁদা ও মধুবন্তী বাগচী।
* হয়নি বলা  - ২০২১ জুয়েল মোর্শেদ ও জিসান খান শুভ

### প্রযোজনা
**অকৃতিম -* সজিব -২০০৭
**যেওনা*  - শশী -২০১০
**পড়শি ২  *  সাবরিনা পড়শি -২০১২
**পড়শি ৩*  সাবরিনা পড়শি

### অ্যালবাম মিক্স / মাষ্টার
* তাহসান - ক্রিত্যদাস এর নির্বান,আলো,নেই
* মিনার রহমান - সাদা
* নিয়ন আলোয় স্বাগতম,স্বপ্নচূড়া ১
*বন্ধ জানালাঃ শিরোনামহীন

## তথ্যসূত্র

বিষয়শ্রেণী:বাংলাদেশী গায়ক
বিষয়শ্রেণী:বাংলা ভাষার সঙ্গীতশিল্পী
দিদার জামান

**সাইদউল্লাহ** "**দিদার**" **জামান** জন্ম ২৫ জুলাই ১৯৭৮। ব্রিটিশ র‍্যাপার এবং এশিয়ান ডুব ফাউন্ডেশন এর প্রধান ভোকালিস্ট।

## শৈশবকাল
জামান যখন তার ছয় বছর বয়স তখন সংগীতের সাথে জড়িত হন এবং ব্রেকড্যান্স করতেন। তিনি যখন নয় বছর বয়সী তখন তিনি প্রথম সংগীত শুরু করেছিলেন এবং ১১ বছর বয়সে প্রথম লাইভ পারফর্ম করেছিলেন তিনি তার বোন পারুলের সাথে র‍্যাপ করেছিলেন। তিনি জয় বাংলারও সদস্য ছিলেন জামান রেগি এবং হিপহপ সংগীতের দিকে বেড়ে ওঠে এবং তার কৈশোরে জঙ্গলে প্রবেশ করে

জামানের বাবা একজন হোমিওপ্যাথিক চিকিৎসক এবং তার বড় ভাই সাইফুল্লাহ "স্যাম" জামান (১৯৬৫-২০১৫, যাকে স্টেট বাংলা বলা হয়) একজন ডিজে এবং সংগীত প্রযোজক। ১৯৮৭  সালে জামান তার ভাইয়ের স্টেট অফ বেঙ্গল গ্রুপের মূল সদস্য হন যার মধ্যে এমসি মোস্তাকও ছিল। জামান স্ট্রেটফোর্ড স্কুলে পড়াশোনা করেছেন।

## কর্মজীবন

১৪ বছর বয়সে জামান কমিউনিটি মিউজিক যোগ দেন। লন্ডন ভিত্তিক একটি শিক্ষাপ্রতিষ্ঠানে যোগ দিয়েছিল যা সমষ্টিগত সংগীত দিকে মনোনিবেশ করে, ফারিংডনের কমিউনিটি মিউজিক হাউজে যেখানে বাসিস্ট ডাঃ দাস (অনিরুদ্ধ দাস) সংগীত শেখাতেন প্রযুক্তি এবং নাগরিক অধিকার কর্মী ডিজে জন পণ্ডিত (পণ্ডিত জি) কর্মী হিসাবে তাকে সহায়তা করেছিলেন। জামান যুবকদের সংগীত প্রযুক্তির মূল বিষয়গুলো শেখানোর কর্মশালায় যোগ দিয়েছিলেন। ১৯৯৩ সালের শেষের দিকে, তিনটি বর্ণবাদবিরোধী জিগগুলোতে খেলতে একটি শব্দ ব্যবস্থা হিসাবে এশিয়ান ডুব ফাউন্ডেশন গঠন করেছিল। পরের বছর, তারা গিটারিস্ট চন্দ্রসোনিককে নিয়োগ দেয় এবং একটি ব্যান্ডে পরিণত হয়েছিল। চূড়ান্ত সদস্য সান-জে ১৯৯৫ সালে যোগদান করেছিলেন।  জামান এশিয়ান ডুব ফাউন্ডেশনের  শীর্ষ কণ্ঠশিল্পী ছিলেন এবং মাস্টার ডি হিসেবে পরিচিত ছিলেন for Asian Dub Foundation

২০০০ সালের ডিসেম্বরে, বর্ণবাদী আক্রমণে নিজেকে রক্ষা করার জন্য এবং দোষী সাব্যস্ত হওয়া এক যুবককে দোষী সাব্যস্ত করা এবং তার সাথে জড়িত থাকার বিষয়ে এশিয়ান ডাব ফাউন্ডেশনের গান "ফ্রি সাতপাল রাম" রেকর্ড করার সময় সক্রিয় কর্মী দ্বারা অনুপ্রাণিত হয়ে তিনি ব্যান্ডটি ত্যাগ করেছিলেন। সাতপাল রামের প্রচার। এরপরে তিনি নাগরিক অধিকার এবং বর্ণবিরোধী সংস্থাগুলোতে তার শক্তি উৎসর্গ করেছিলেন। তিনি জাতীয় নাগরিক অধিকার আন্দোলন, বর্ণবাদ ও ফ্যাসিবাদবিরোধী অভিযান, ন্যায়বিচার সংস্থার গর্ভপাত এবং এইডস দাতব্য শিশুদের জন্য কাজ করেছেন।

২০০২ সালে জামান আইরিশন স্টেপ্পাস থেকে বহু-উপকরণ প্যাশন এবং বেসিস্ট ডেনিস রুটিকালের সাথে বিদ্রোহী বিদ্রোহ গঠন করেছিলেন। ২০০৮ সালের জানুয়ারিতে জামানের প্রথম একক অ্যালবাম মাইনরিটি লার্জ বিট রেকর্ডস প্রকাশ করেছিল। অক্টোবরে ২০১১ সালে, তার দ্বিতীয় একক অ্যালবাম প্রাইড অফ আন্ডারডগ মডিউলর প্রকাশ করেছিল

জামান ১৯৯৯ সালে নির্মিত ব্রুকডাউন প্যালেস এবং ২০০৬ সালে দ্য নামসেকে চলচ্চিত্র "সাউন্ডট্র্যাকস" তে অবদান রেখেছিলেন।

জামানের সংগীতে হিপহপ, রেগি এবং রাগ রয়েছে। তিনি যখন এশিয়ান ডাব ফাউন্ডেশনে ছিলেন, তখন জনরাগুলো বৈশিষ্ট্যযুক্ত ছিল পাঙ্ক বা জঙ্গল পাঙ্ক তবে তার সংগীত এখন শুরুর রেগে এবং নিয়্যাবিংয়ের প্রভাবের ভিত্তিতে মূল তিনি পার্কুসন, বাস এবং গিটার বাজান। তার সংগীতের প্রভাবের মধ্যে রয়েছে নুসরাত ফতেহ আলী খান, লতা মঙ্গেশকর, মোহাম্মদ রফি, পাবলিক ইনামি, টনি রিবেল এবং পাবন দাশ বাউল।

## গানসমূহ

### অ্যালবাম

## তথ্যসূত্র

বিষয়শ্রেণী:১৯৭৮-এ জন্ম
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:জীবিত ব্যক্তি
বিষয়শ্রেণী:ইংরেজ মুসলিম
বিষয়শ্রেণী:ব্রিটিশ সক্রিয়কর্মী
বিষয়শ্রেণী:লন্ডনের লেখক
টোডর জিভকভ

**টোডর হৃষ্টোভ জিভকভ** (৭ সেপ্টেম্বর ১৯১১ - ৫ আগস্ট ১৯৯৮) তিনি ছিলেন একজন বুলগেরিয়ান রাজনীতিবিদ, যিনি গণপ্রজাতন্ত্রী বুলগেরিয়া প্রজাতন্ত্র (পিআরবি) এর ডি ফ্যাক্টো নেতা হিসাবে ১৯৫৪ সাল থেকে ১৯৮৯ সাল পর্যন্ত বুলগেরিয়ান কমিউনিস্ট পার্টি এর সাধারণ সম্পাদক হিসাবে দায়িত্ব পালন করেছেন। ইস্টার্ন ব্লকের সবচেয়ে কনিষ্ঠ এবং দীর্ঘকালীন কর্মী নেতা, তার ৩৩ বছরের স্বৈরশাসন স্থিতিশীলতা এবং নিপীড়ন উভয়ই দ্বারা চিহ্নিত করা হয়েছিল।

## তথ্যসূত্র

বিষয়শ্রেণী:১৯১১-এ জন্ম
বিষয়শ্রেণী:১৯৯৮-এ মৃত্যু
বিষয়শ্রেণী:বুলগেরিয়ার প্রধানমন্ত্রী
বিষয়শ্রেণী:সাম্যবাদী শাসক
বিষয়শ্রেণী:সোভিয়েত ইউনিয়নের সহযোগী
বিষয়শ্রেণী:সোভিয়েত ইউনিয়নের বিদেশী বীর
বিষয়শ্রেণী:নিউমোনিয়ায় মৃত্যু
বিষয়শ্রেণী:সোভিয়েত ইউনিয়নের বীর
বিষয়শ্রেণী:অলিম্পিক অর্ডার গ্রহণকারী
বিষয়শ্রেণী:স্নায়ুযুদ্ধের ব্যক্তি
বিষয়শ্রেণী:বুলগেরীয় নাস্তিক
ও পৃথিবী এবার এসে বাংলাদেশ নাও চিনে

**ও পৃথিবী এবার এসে বাংলাদেশ নাও চিনে** একটি বাংলা গান। গানটির গীতিকার হলেন জুলফিকার রাসেল ও সুরকার হলেন ইবরার টিপু। গানে কণ্ঠ দিয়েছেন ইবরার টিপু, অর্ণব, মিলা, বালাম, দিলশাদ নাহার কনা, এলিটা করিম। গানটি ২০১১ ক্রিকেট বিশ্বকাপের আনুষ্ঠানিক স্বাগত সঙ্গীত। ২০১১ সালের ১৭ ফেব্রুয়ারি বাংলাদেশে অনুষ্ঠিত ক্রিকেট বিশ্বকাপের উদ্বোধনী অনুষ্ঠানে গানটি পরিবেশিত হয়।

## পরিচিত
২০১১ সালে ক্রিকেট বিশ্বকাপটি বাংলাদেশসহ তিনটি ভিন্ন দেশে অনুষ্ঠিত হয়েছিল। উদ্বোধনী অনুষ্ঠানটি ১৭ ফেব্রুয়ারি ঢাকার বঙ্গবন্ধু জাতীয় স্টেডিয়ামে অনুষ্ঠিত হয়। অনুষ্ঠানটি এমন একটি গান দিয়ে শুরু হয়েছিল যা বাংলাদেশের ইতিহাস, ঐতিহ্য, সংস্কৃতিকে ঐতিহ্যকে তুলে ধরে বিশ্বব্যাপী। গানটি লেখেন জুলফিকার রাসেল যিনি মুক্তিযুদ্ধ, ভাষা আন্দোলন, ক্রিকেট দল, সুন্দরবন, কক্সবাজার ইত্যাদি বিভিন্ন দিক তুলে ধরার চেষ্টা করেছিলেন। ইবরার টিপু এই গানে দোতরা, সানাই থেকে শুরু করে প্রচলিত দেশীয় যন্ত্র ব্যবহার করেছেন, ধ্রুপদী থেকে লোকসহ আধুনিক সুর মিলিয়ে গানটির সুর করেছেন। 

## আরো দেখুন
* জিতবে এবার জিতবে ক্রিকেট

## তথ্যসূত্র

বিষয়শ্রেণী:বাংলা ভাষার গান
বিষয়শ্রেণী:২০১১ ক্রিকেট বিশ্বকাপ
বিষয়শ্রেণী:২০১১-এর গান
বিষয়শ্রেণী:বাংলাদেশী সঙ্গীত
বিষয়শ্রেণী:ক্রিকেট সঙ্গীত
বিষয়শ্রেণী:বাংলাদেশ সম্পর্কে গান
এন সোয়াসা কাট্রে

***এন সোয়াসা কাট্রে*** (;  হচ্ছে ১৯৯৯ সালে মুক্তিপ্রাপ্ত একটি তামিল চলচ্চিত্র। রোমান্টিক এই চলচ্চিত্রটির পরিচালক ছিলেন কে এস রবি; যিনি চলচ্চিত্রটির কাহিনীও লিখেছিলেন। অরবিন্দ স্বামী এবং ঈশা কোপিকর চলচ্চিত্রটির মুখ্য ভূমিকায় ছিলেন; প্রকাশ রাজ, রঘুবরণ এবং তালাইবিসাল বিজয়ও গুরুত্বপূর্ণ ভূমিকায় অভিনয় করেছিলেন। চলচ্চিত্রটির প্রযোজক ছিলেন তামিল চলচ্চিত্রে শিল্পে একদম নতুন প্রযোজক আর এম শেঠ এবং জে আনসার আলী যারা সঙ্গীত পরিচালক এ আর রহমান এর পরিচিত ছিলেন। ১৯৯৯ সালের ফেব্রুয়ারি মাসে চলচ্চিত্রটি মুক্তি পেয়েছিলো এবং মিশ্র প্রতিক্রিয়া এবং মোটামুটি ব্যবসাসফলের অধিকারী হয়েছিলো।

## প্লট

আপাতদৃষ্টিতে অপরাধ জগৎ থেকে আসা একটি ছেলে অরুণ কম্পিউটার হ্যাকার এবং দিনের বেলা চোরের জীবনযাপন করে। তিনি যখন মধু এর সাথে তার কল্পিত সাক্ষাৎ করেছেন, তখন তিনি একটি নতুন পাতায় ফিরে যেতে চান কিন্তু অরুণের দুর্বৃত্ত ভাই, যিনি ছোট থেকেই তার নোংরা কাজগুলি করার জন্য তাকে ব্ল্যাকমেল করে আসছিলেন, সেভাবে ভাবেন না। তাদের মধ্যে গভীর প্রেম-ঘৃণার সম্পর্ক যা তাদের শৈশবকালে অরুণকে অপরাধের জীবনে আটকে দেয় অরুণ কীভাবে তার পরিবার এবং প্রেমের মধ্যে চয়ন করে গল্পের সূত্রপাত করে।

## অভিনয়ে
* অরবিন্দ স্বামী - অরুণ রাজ
* ঈশা কোপিকর - মধু
* প্রকাশ রাজ - গুরু
* রঘুবরণ - পনীর
* তালাইবিসাল বিজয়
* ভাদিভেলু
## প্রযোজনা
১৯৯৬ সালের শেষের দিকে এ আর রহমান তিনটি তামিল চলচ্চিত্রের সঙ্গীত পরিচালনার জন্য স্বাক্ষরিত হন; তার বন্ধুদ্বয় আর এম শেঠ এবং আনসার আলী *লাভ লেটার* নামের একটি চলচ্চিত্র বানাতে যাচ্ছিলেন এবং এ আর রহমান চলচ্চিত্রটির সঙ্গীত পরিচালনার জন্য স্বাক্ষরিত হতে যেয়েও হননি। এ আর রহমান তামিল চলচ্চিত্র পরিচালক কে এস রবিকে বলেন একটি ভালো তামিল চলচ্চিত্র পরিচালনার জন্য, রবি আগে *মিঃ রোমিও* (১৯৯৬) চলচ্চিত্রে এ আর রহমানকে দিয়ে সঙ্গীত পরিচালনা করিয়েছিলেন। *লাভ লেটার* আলোর মুখ দেখতে পায়িনি; চলচ্চিত্রটি প্রযোজনার সমস্যায় পড়ছিলো এবং অরবিন্দ স্বামী অভিনীত আরো তিনটি চলচ্চিত্র প্রযোজনার সমস্যায় পড়েছিলো। *লাভ লেটার* চলচ্চিত্রটির শিরোনাম পরিবর্তন করে পরে *এন সোয়াসা কাট্রে* রাখা হয়েছিলো। ঈশা কোপিকর এর প্রথম চলচ্চিত্র হতে যাচ্ছিলো এটি কিন্তু মুক্তি প্রযোজনার বিলম্বের কারণে ঈশা অভিনীত অন্যান্য চলচ্চিত্র আগেই মুক্তি পেয়ে যায়। তামিল চলচ্চিত্র পরিচালক কাদির যিনি *[[কাদালার দিনাম]]* (১৯৯৯) চলচ্চিত্রের জন্য স্মরণীয় হন তিনি কে এস রবিকে তার *এন সোয়াসা কাট্রে*তে ঈশাকে নেওয়ার জন্য বলেছিলেন।

এই চলচ্চিত্রটির আরো একটি সমস্যা হলো অরবিন্দ স্বামীকে প্রযোজকরা বেশি পারিশ্রমিক দিতে চাননি তাই অরবিন্দ এই চলচ্চিত্রে অভিনয় করতে চাচ্ছিলেননা।

## তথ্যসূত্র

## বহিঃসংযোগ
* 

বিষয়শ্রেণী:তামিল ভাষার চলচ্চিত্র
বিষয়শ্রেণী:১৯৯৯-এর চলচ্চিত্র
বিষয়শ্রেণী:১৯৯০-এর দশকের তামিল ভাষার চলচ্চিত্র
বিষয়শ্রেণী:ভারতে সংঘবদ্ধ অপরাধ সম্পর্কে চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:এ. আর. রহমান সুরারোপিত চলচ্চিত্র
বিষয়শ্রেণী:ভারতীয় অপরাধমূলক চলচ্চিত্র
বিপ্লব চট্টোপাধ্যায়

**বিপ্লব চট্টোপাধ্যায়** একজন ভারতীয় অভিনেতা, টেলিভিশন অভিনেতা এবং চলচ্চিত্রের পরিচালক।

## জীবনী
তিনি ১৯৪৬ সালের ৮ জুলাই ব্রিটিশ ভারতের কলকাতায় জন্মগ্রহণ করেন। ১৯৭০ সালে তিনি পার্ক ইনস্টিটিউশন থেকে উচ্চ মাধ্যমিক পাস করেন এবং ১৯৬৫ সালে কলকাতা বিশ্ববিদ্যালয়ের অধিভুক্ত আনন্দমোহন কলেজ থেকে স্নাতক হন।

## পেশা
সত্যজিৎ রায়ের   পরিচালিত *[[প্রতিদ্বন্দ্বী|প্রতিদ্বন্দী]]* চলচ্চিত্রের মাধ্যমে তার অভিনয় জীবন শুরু হয়। চলচ্চিত্রের তিনি সামাজিক-রাজনৈতিক কর্মকাণ্ডে অভিনয় করে থাকেন। ১৯৯৯ সালে তিনি রাজবেহারি আসন এবং ২০০৬ সালে আলিপুর আসন থেকে বিধানসভা নির্বাচনের প্রার্থী ছিলেন।

## চলচ্চিত্রের তালিকা

### অভিনেতা হিসাবে

* *শত্রু* (২০১১) 
* *উল্লাস* (২০১২) 
* *নির্ভয়া* (২০১৩) 
* *শ্রীমতী.* *সেন* (২০১৩) 
* *অ্যাস্ট্রা* (২০১২) 
* *[[৩ কন্যা|কিশোর কন্যা]]* (২০১২) 
* *চেয়েছিলেন* (২০১০) 
* *বাঙাল ঘটি ফটফটি* (অপ্রকাশিত) (২০০৯) 
* *মগ্ন মৈনাক* (২০০৯) 
* *সেদিন দুজনে* (২০০৮) 
* *[[মানিক (২০০৫ চলচ্চিত্র)|মানিক]]*
* *[[এক মুঠো ছবি]]*
* *তুলকালাম (২০০৭)* বিশেষ উপস্থিতি 
* *[[কৈলাসে কেলেঙ্কারি (চলচ্চিত্র)|কৈলাশে কেলেঙ্কারি]]* (২০০৭) 
* *[[যারা বৃষ্টিতে ভিজেছিল|যাঁরা বৃষ্টিতে ভিজেছিল]]* (২০০৭) 
* *অগ্নিপাঠ* (২০০৫) 
* *[[পরিণীতা (২০০৫-এর চলচ্চিত্র)|পরিণীতা]]* (২০০৫) শ্যামলাল তান্তিয়া 
* *রাজমহল* (২০০৫) 
* *পরিবার* (২০০৪) 
* *স্বপ্নে দেখা রাজকন্যা* (২০০৪) 
* *[[পাতালঘর]]* (২০০৩)ভিকি 
* *[[মনের মাঝে তুমি]]* (২০০৩) 
* *[[দেখা (২০০১)|দেখা]]* (২০০১) 
* *জীবন নিয়ে খেলা* (১৯৯৯) 
* *লাল দরজা* ( *১৯৯৭)* 
* *[[ফিরিয়ে দাও]]* (১৯৯৪) 
* *রক্তে লেখা*
* *পূর্ব ব্যাঙ্গেলার চেল* (১৯৮৯) 
* *হীরার শিকল* (১৯৮৮) 
* *প্রতিকার* (১৯৮৭) 
* *[[ফটিকচাঁদ (চলচ্চিত্র)|ফটিকচাঁদ]]* (১৯৮৩) 
* *সূর্য সখী* (১৯৮১) 
* *[[বাঞ্ছারামের বাগান]]* (১৯৮০)হোঁতকা এবং কোঁতকা 
* *[[এক দিন প্রতিদিন]]* ( *১৯৭৯)* পুলিশ 
* *[[সবুজ দ্বীপের রাজা]]* (১৯৭৯) 
* *[[জয় বাবা ফেলুনাথ (চলচ্চিত্র)|জয় বাবা ফেলুনাথ]]* (১৯৭৮) 
* *[[চারমূর্তি]]* (১৯৭৮) 
* *দিন আমাদের* (১৯৯৭) 
* *খুজে বেড়াই* ( *১৯৭১)*

### পরিচালক হিসাবে

* *চোর হে ভাগোবান* (২০০৩) 
* *তোমার আমার প্রেম* (১৯৯৮) 
* *বিদ্রোহিনী* (১৯৯৪) 
* *প্রজাপতি (চলচ্চিত্র)* (১৯৯৩) 
* *অভিমন্যু* (১৯৯০))

## পুরস্কার

* ২০০৫ সালে দেবিপক্ষের সেরা অভিনেতা হিসাবে বিএফজেএ 
* ১৯৯৭ সালে বনফুলের পক্ষে সেরা সহায়ক অভিনেতার জন্য বিএফজেএ

## তথ্যসূত্র

## বহিঃসংযোগ

* 

বিষয়শ্রেণী:১৯৪৬-এ জন্ম
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:কলকাতার অভিনেতা
বিষয়শ্রেণী:বাংলা চলচ্চিত্র অভিনেতা
বিষয়শ্রেণী:বাঙালি চলচ্চিত্র অভিনেতা
প্রভাত রায়

**প্রভাত রায়‌** ১৯৪২ সালে জামশেদপুরে জন্মগ্রহণ করেছিলেন। তিনি একজন প্রাক্তন ভারতীয় পরিচালক। তার প্রথম পরিচালিত চলচ্চিত্র ছিল **প্রতিদান** (১৯৮৩)।

## চলচ্চিত্রের তালিকা

### পরিচালক

* বিরাট ২২(২০১৫) 
* ভোরের আলো (২০১১) (গ্রীন কবুতর চলচ্চিত্র দ্বারা প্রযোজিত) 
* হ্যাংওভার (২০১০) 
* পিতৃভূমি (২০০৭) 
* প্রিয়তমা (২০০৬) 
* এক মুঠো ছবি (২০০৫) 
* মানিক (২০০৫) 
* শুভদৃষ্টি (২০০৫) 
* শেষ ঠিকানা (২০০০) 
* খেলাঘর (১৯৯৯) 
* শুধু একবার বলো (১৯৯৯) 
* তুমি এলে তাই (১৯৯৯) 
* যোদ্ধা (১৯৯৭) 
* সেদিন চৈত্রমাস (১৯৯৯) 
* লাঠি (১৯৯৬)
* সন্ধ্যাতারা (১৯৯৪) 
* দুরন্ত প্রেম (১৯৯৩) 
* অনুতাপ (১৯৯২) 
* শ্বেত পাথরের থালা (১৯৯২) 
* পাপি (১৯৯০) 
* আমর শাপথ (১৯৮৯) 
* অগ্নিতৃষ্ণা (১৯৮৯) 
* হাম ইন্তজার কারেঙ্গে (১৯৮৯) 
* প্রণমি তোমায় (১৯৮৯) 
* প্রতীক (১৯৮৮) 
* প্রতিকার (১৯৮৭) 
* জিন্দাগানি (১৯৮৬)
* বন্ধন অঞ্জনা (১৯৮৫) 
* প্রতিদান (১৯৮৩) 
* এবং ১৬ টেলিফিল্ম এবং ৩টি টিভি সিরিয়াল

### সহকারী পরিচালক

* বরসত কি এক রাত (১৯৮১) 
* দ্য গ্রেট জুয়ালার (১৯৮৯) 
* মেহবুবা (১৯৭৬) 
* অমানুষ (১৯৭৫) 
* আনন্দ আশ্রম (১৯৭৭) 
* অনুসন্ধান (১৯৮১) 
* অনুরোধ (১৯৭৭) 
* খোয়াব (১৯৮০) 
* অজানাবি (১৯৭৪) 
* Charitraheen (১৯৭৪) 
* জুগনু (১৯৭৩)

### অভিনেতা

* অভিমন্যু (১৯৮৯) 
* অমানুষ (১৯৭৫)

### প্রধান সহকারী পরিচালক

* *[[বালিকা বধূ (১৯৬৭-এর চলচ্চিত্র)|বালিকা বধু]], অমানুষ, আনন্দ আশ্রম, অনুসন্ধন*

## পুরস্কার

* বিএফজেএ পুরস্কার, আয়নডলোক পুরস্কার
* কালাকার পুরস্কার

## তথ্যসূত্র

## বহিঃসংযোগ

*    
* www.citwf.com 
* www.upperstall.com 

বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:বাঙালি চলচ্চিত্র পরিচালক
বিষয়শ্রেণী:পশ্চিমবঙ্গের চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:১৯৪৬-এ জন্ম
বিষয়শ্রেণী:কলকাতার চলচ্চিত্র পরিচালক
বিষয়শ্রেণী:ফিল্মফেয়ার পুরস্কার বাংলা বিজয়ী
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:২১শ শতাব্দীর ভারতীয় ব্যক্তি
মধু (অভিনেত্রী)

**মধু** (জন্মঃ ১৯৬৯) হচ্ছেন ভারতের একজন চলচ্চিত্র অভিনেত্রী। তিনি হিন্দি, তামিল, তেলুগু, কন্নড় এবং মালয়ালম ভাষার চলচ্চিত্রে কাজ করেছেন। তার অভিনীত গুরুত্বপূর্ণ চলচ্চিত্রগুলো হচ্ছে *ফুল অর কাঁটে* (হিন্দি, ১৯৯১), *[[রোজা (তামিল চলচ্চিত্র)|রোজা]]* (তামিল, ১৯৯২), তেলুগু চলচ্চিত্র *অল্লরি প্রিয়ুড়ু* (১৯৯২), মালয়ালম চলচ্চিত্র *ইয়োধা* (১৯৯২) এবং এস. শঙ্কর পরিচালিত তামিল চলচ্চিত্র *[[জেন্টলম্যান (১৯৯৩-এর চলচ্চিত্র)|জেন্টলম্যান]]* (১৯৯৩)। *[[রোজা (তামিল চলচ্চিত্র)|রোজা]]* চলচ্চিত্রটির জন্য মধু জাতীয় চলচ্চিত্র পুরস্কার পেয়েছিলেন এবং মানুষ মূলত তাকে এই চলচ্চিত্রের জন্যই মনে রেখেছে।

মধুর আসল নাম মধুবালা এবং তিনি জাতিগতভাবে একজন একজন তামিল। অভিনেত্রী হেমা মালিনী যিনিও একজন তামিল জাতির মানুষ মধুর মসী হন।
## তথ্যসূত্র

## বহিঃসংযোগ

* 

বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:১৯৬৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:তামিল অভিনেত্রী
বিষয়শ্রেণী:তামিলনাড়ু রাজ্য চলচ্চিত্র পুরস্কার বিজয়ী
বিষয়শ্রেণী:মুম্বইয়ের অভিনেত্রী
বিষয়শ্রেণী:ভারতীয় ওয়েব ধারাবাহিক অভিনেত্রী
এন. কে. সলিল

**এন কে সলিল** (সলিল কুমার নস্কর, জন্ম ১৯৭১) বাংলা চলচ্চিত্রের চিত্রনাট্য ও গল্প লেখক। কয়েকটি সিনেমাতেও অভিনয় করেছিলেন তিনি। 

## চলচ্চিত্রের তালিকা
{| class="wikitable"

### গল্প / চিত্রনাট্য / সংলাপ

### অভিনয়

## তথ্যসূত্র

## বহিঃসংযোগ

* 

বিষয়শ্রেণী:১৯৭১-এ জন্ম
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:জীবিত ব্যক্তি
বিষয়শ্রেণী:পশ্চিমবঙ্গের চিত্রনাট্যকার
বিষয়শ্রেণী:পশ্চিমবঙ্গের অভিনেতা
বিষয়শ্রেণী:২১শ শতাব্দীর ভারতীয় নাট্যকার
বিষয়শ্রেণী:হাওড়ার ব্যক্তি
আর. কনকরাজ

**আর. কনকরাজ** একজন ভারতীয় রাজনীতিবিদ ছিলেন যিনি সর্বভারতীয় আন্না দ্রাবিড় মুনেত্র কড়গমের রাজনীতির সাথে যুক্ত। ২০১৬ সালে তিনি তামিলনাড়ু বিধানসভায় সুলুর বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০১৯ সালের ২১ মার্চ হৃদযন্ত্রের ক্রিয়া বন্ধ হয়ে মৃত্যুবরণ করেন।

## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ
বিষয়শ্রেণী:১৯৫৫-এ জন্ম
বিষয়শ্রেণী:তামিলনাড়ু বিধানসভার সদস্য ২০১৬-২০২১
কে. রথমণি

**কে. রথমণি** একজন ভারতীয় রাজনীতিবিদ ছিলেন যিনি দ্রাবিড় মুনেত্র কড়গমের রাজনীতির সাথে যুক্ত ছিলেন। তিনি তামিলনাড়ু বিধানসভার একজন সদস্য ছিলেন।

## রাজনৈতিক জীবন
কে. রথমণি ২০১৬ সালে তামিলনাড়ু বিধানসভায় বিক্রবাণ্ডী বিধানসভা কেন্দ্রের বিধায়ক হিসেবে নির্বাচিত হয়েছিলেন।

## মৃত্যু
কে. রাথামানি ২০১৯ সালের ১৪ জুন ক্যান্সারে আক্রান্ত হয়ে মৃত্যুবরণ করেন।

## তথ্যসূত্র

বিষয়শ্রেণী:২০১৯-এ মৃত্যু
বিষয়শ্রেণী:দ্রাবিড় মুনেত্র কড়গমের রাজনীতিবিদ
বিষয়শ্রেণী:ভারতে ক্যান্সারে মৃত্যু
বিষয়শ্রেণী:পাকস্থলীর ক্যান্সারে মৃত্যু
বিষয়শ্রেণী:তামিলনাড়ু বিধানসভার সদস্য ২০১৬-২০২১
বিষয়শ্রেণী:১৯৪০-এর দশকে জন্ম
রাষ্ট্রীয় একতা দিবস

**রাষ্ট্রীয় একতা দিবস** (National Unity Day) হল সর্দার বল্লভভাই প্যাটেলকে শ্রদ্ধাঞ্জলি জ্ঞাপন করার জন্য  ভারত সরকারের সূচনা করা একটি  দিবস। ২০১৪ সালে প্রধানমন্ত্রী নরেন্দ্র মোদী  এই দিবসের শুভারম্ভ করেছিলেন। প্রতি বছর ৩১ অক্টোবর অর্থাৎ সর্দার বল্লভভাই প্যাটেলের জন্মবার্ষিকীতে এই দিনটি পালন করা হয়।

## উদ্দেশ্য
ভারতের স্বরাষ্ট্র মন্ত্রকের আনুষ্ঠানিক বিবৃতিতে বলা হয়েছে যে জাতীয় ঐক্য দিবস দেশের একতা, অখণ্ডতা এবং সুরক্ষার জন্য, প্রকৃত এবং সম্ভাব্য হুমকির বিরুদ্ধে লড়াই করার জন্য আমাদের জাতির অন্তর্নিহিত শক্তি এবং স্থিতিস্থাপকতা পুনরায় নিশ্চিত করার একটি সুযোগ দেবে। এই দিনটিতে আমাদের দেশের একতা, সংহতি এবং নিরাপত্তা যে কোনও মূল্যে রক্ষা করার বার্তা পৌঁছে দেওয়া হয়

## উদযাপন
২০১৬ সালের জাতীয় একতা দিবসের উদযাপনের বিষয়টি ছিল "ভারতের সংহতি"

২০১৮ সালের ৩১ অক্টোবর বল্লভভাই প্যাটেলের ১৪৩তম জন্মবার্ষিকীতে  গুজরাটে সর্দার বল্লভভাই প্যাটেলের একটি সুউচ্চ মূর্তির উদ্বোধন করেছেন ভারতের প্রধানমন্ত্রী নরেন্দ্র মোদী। এই মূর্তিটি র্স্ট্যাচু অব ইউনিটি নামে পরিচিত। বাংলায় বলা হয় ঐক্যের মূর্তি। ১৮২ মিটার লম্বা এই ভাস্কর্য বিশ্বের সবচেয়ে উঁচু ভাস্কর্য। যা প্রায় ৬০ তলা ভবনের সমান উঁচু। 

## তথ্যসূত্র

## বহিঃসংযোগ
ঐক্যের মূর্তি

বিষয়শ্রেণী:ভারতে উদ্‌যাপন
বিষয়শ্রেণী:উদ্‌যাপন
বিষয়শ্রেণী:২০১৪-এ ভারতে প্রতিষ্ঠিত
বিষয়শ্রেণী:২০১৪-এ প্রতিষ্ঠিত পুনরাবৃত্ত ঘটনা
বিষয়শ্রেণী:মোদী প্রশাসনের উদ্যোগ
বিষয়শ্রেণী:বল্লভভাই প্যাটেলের স্মারক
বিষয়শ্রেণী:অক্টোবর উদ্‌যাপন
বিশ্ব মেধাসম্পদ দিবস

**বিশ্ব  মেধাসম্পদ দিবস** প্রতিবছর ২৬ এপ্রিল তারিখে পালন করা হয়। জাতিসংঘের বিশেষ সংস্থা বিশ্ব মেধাসম্পদ সংস্থা ২০০০ সালে প্রথমবারের জন্য এই দিবসটি পালন করেছিল। দৈনন্দিন জীবনের উপরে মেধাসম্পদের কৃতিস্বত্ব (পেটেন্ট), কপিরাইট, বাণিজ্যিক মার্কা (ট্রেডমার্ক) এবং ঔদ্যোগিক ডিজাইনের প্রভাবের বিষয়ে সজাগ করা এই দিবসের মূল উদ্দেশ্য। এর সঙ্গে সৃষ্টিশীল প্রতিভার উদ্‌যাপন করা এবং সৃষ্টিকর্তা এবং উদ্ভাবক সকল সমাজের উন্নয়নে অগ্রণী অবদানের বিষয়ে কৃতজ্ঞতা প্রকাশ করা এর অন্যতম উদ্দেশ্য। ১৯৭০ সালের ২৬ এপ্রিল তারিখে বিশ্ব মেধাসম্পদ সংস্থা প্রতিষ্ঠার জন্য অভিবর্তন কার্যকরী হয়েছিল। সেই ২৬ এপ্রিল তারিখে এই দিবস উদ্‌যাপন করার সিদ্ধান্ত গ্রহণ করা হয়েছিল।

## তথ্যসূত্র

## বহিঃসংযোগ
* বিশ্ব বৌদ্ধিক সম্পত্তি দিবস
** 
* 

বিষয়শ্রেণী:উদ্‌যাপন
বিষয়শ্রেণী:এপ্রিল উদ্‌যাপন
বিষয়শ্রেণী:মেধা সম্পদ আইন
বিষয়শ্রেণী:জাতিসংঘের দিবস